钦定古今图书集成/明伦汇编/氏族典/第559卷 > 司马遵
## 钦定古今图书集成/明伦汇编/氏族典/第559卷 > 司马遵

按《晋书武陵威王晞传》：“晞子忠敬王遵，字茂远，袭封
新宁，时年十二，受拜流涕，哀感左右。右将军桓伊尝
诣遵，遵曰：‘门何为通桓氏’？左右曰：‘伊与桓温疏宗，相
见无嫌’。遵曰：‘我闻人姓木边，便欲杀之，况诸桓乎’？由
是少称聪慧。及晞追复封武陵王，以遵嗣，历位中领
军。桓元篡，贬为彭泽侯，遣之国。会义旗兴，复称受密”
诏，使遵总摄万机。安帝反正，更拜太保。义熙四年薨，
时年三十五，策赠太傅。子定王季度立，拜散骑侍郎。
薨，子球之立。宋兴，国除。